Вільня — сталіца Літвы. У такім статусе гэты горад існуе з XIV стагоддзя. І адначасова ён знаходзіцца на самай мяжы з Беларуссю. Таму няма нічога дзіўнага, што ён адыграў вялікую ролю ў гісторыі Беларусі. Гэта горад, дзе выйшлі першыя беларускія кнігі, надрукаваныя тут у пачатку XVI стагоддзя Францыскам Скарынам. У пачатку ХХ стагоддзя тут выдаваліся першыя беларускія газеты, адкрываліся першыя беларускія школы, убачыла свет граматыка Браніслава Тарашкевіча, якая стала асновай граматыкі сучаснай беларускай літаратурнай мовы. Па сутнасці, Вільня з XIV стагоддзя і да пачатку ХХ стагоддзя выконвала ролю агульнай сталіцы Літвы і Беларусі.